
[image: ]Prva polovica 2026. godine za Općinu Tovarnik bila je iznimno zahtjevna, ali je istovremeno donijela i puno dobrih rezultata. Razdoblje od 1. siječnja do 30. lipnja obilježeno je nastavkom provedbe važnih razvojnih projekata, pripremom novih ulaganja, provođenjem mjera usmjerenih prema djeci, mladima, obiteljima, starijim osobama i udrugama, kao i svakodnevnim radom na održavanju komunalne i društvene infrastrukture.
Unatoč složenim administrativnim postupcima, velikom opsegu poslova i potrebi usklađivanja brojnih aktivnosti, Općina Tovarnik nastavila je raditi na projektima koji izravno doprinose kvaliteti života mještana. Posebno se ističu ulaganja u predškolski odgoj i obrazovanje, energetsku obnovu, društvenu infrastrukturu, kulturu, sport, demografske mjere i razvoj zajednice.
U izvještajnom razdoblju nastavljena je provedba projekta izgradnje dječjeg vrtića u Ilači i energetske obnove općinske zgrade, odobren je značajan projekt izgradnje društveno-kulturnog centra u Općini Tovarnik, nastavljene su aktivnosti za djecu kroz školu nogometa, tambure i engleskog jezika, a provedene su i brojne aktivnosti iz područja kulture, zdravstva, socijalne skrbi, zaštite okoliša i civilne zaštite.
Ostvareni rezultati potvrđuju da Općina Tovarnik, uz podršku Razvojne agencije TINTL i drugih partnera, nastavlja koristiti dostupne izvore financiranja te usmjeravati aktivnosti prema stvarnim potrebama stanovnika. Prva polovica 2026. godine tako predstavlja važan temelj za nastavak rada i provedbu planiranih aktivnosti u drugom dijelu godine.

S poštovanjem,
Anđelko Dobročinac
Općinski načelnik

1. [bookmark: _Toc234218031]Uvod 

Uputama za izradu godišnjeg plana rada, polugodišnjeg i godišnjeg izvještaja o radu, studeni 2024., koje propisuje Ministarstvo pravosuđa, uprave i digitalne transformacije, propisana je obveza izrade godišnjeg plana rada, kao i polugodišnjeg i godišnjeg izvještaja o radu. 

Godišnji plan rada je plansko - upravljački provedbeni akt s mjerama koje se planiraju ostvariti u Općini Tovarnik tokom 2026. godine, a koje su vezane uz: 
· Djelokrug i organizaciju rada Općine Tovarnik, 
· Posebne ciljeve i mjere sadržane u Provedbenom programu izrađenim temeljem Zakona sustavu strateškog planiranja i upravljanja razvojem RH te, 
· Osigurana sredstva u proračunu i druge raspoložive resurse.

Polugodišnji izvještaj o radu Općine Tovarnik za 2026. godinu izrađen je kao pregled najvažnijih aktivnosti provedenih u razdoblju od 1. siječnja do 30. lipnja 2026. godine. Izvještaj je pripremljen u skladu s Godišnjim planom rada Općine Tovarnik za 2026. godinu, kojim su utvrđeni prioriteti, mjere i aktivnosti u području odgoja i obrazovanja, predškolskog obrazovanja, komunalne infrastrukture, socijalne skrbi, kulture, sporta, protupožarne zaštite, lokalne uprave, gospodarstva, civilnog društva, razvoja zajednice i demografije.
U izvještaju su sažeto prikazane aktivnosti Općine Tovarnik. Naglasak je stavljen na aktivnosti koje su povezane s mjerama iz Godišnjeg plana rada Općine Tovarnik za 2026. godinu.
2. [bookmark: _Toc234218032]Kontekst 

Godišnji plan rada sadrži planirane aktivnosti u 2026. godini radi postizanja definiranih mjera, a posebice u području učinkovitosti lokalne uprave, modernizacije funkcioniranja sustava, unapređenja kvalitete pružanja usluga mještanima Općine Tovarnik  u svrhu poboljšanja životnih uvjeta i same kvalitete života iz samoupravnog djelokruga Općine Tovarnik, neposredne provedbe zakona i drugih propisa te praćenja stanja iz svog djelokruga. 

Godišnji plan rada je upravljački alat i proces, čiji je output jednogodišnji provedbeno - operativni dokument sa sljedećim ciljevima: 
· Upoznati korisnike (građane) o planu rada tijela Općine,
· Osigurati provedbu kratkoročnih akata strateškog planiranja na godišnjoj razini (Provedbenog plana),
· Provedbu načela dobrog financijskog upravljanja odnosno ekonomičnost, učinkovitost djelotvornost rada Općine.

Općina Tovarnik djeluje u dinamičnom društveno-gospodarskom i političkom okruženju koje utječe na planiranje i provedbu njenih aktivnosti. Razumijevanje šireg konteksta ključno je za donošenje kvalitetnih odluka i ostvarenje strateških ciljeva definiranih Provedbenim programom 2025. – 2029. 
Tijekom 2026. godine Općina Tovarnik nastavlja provoditi strateške projekte i mjere utvrđene Provedbenim programom Općine Tovarnik za razdoblje 2025.–2029. godine, usmjerene na unapređenje kvalitete života mještana, jačanje društvene i gospodarske infrastrukture te stvaranje uvjeta za daljnji održivi razvoj. 

Jedan od ključnih razvojnih prioriteta u 2026. godini bit će otvorenje novog Dječjeg vrtića u Ilači, čime će se osigurati dostupnost i kvaliteta predškolskog odgoja za djecu s područja općine te potaknuti demografska revitalizacija. Paralelno s tim, nastavlja se provedba projekta izgradnje sportske dvorane u Ilači, koja će doprinijeti razvoju sportskih i rekreativnih sadržaja, kao i stvaranju prostora za zajednička događanja i okupljanja građana.

U okviru zelene i digitalne tranzicije, Općina će u 2026. godini provoditi energetsku obnovu zgrada u vlasništvu Općine, čime će se povećati energetska učinkovitost i smanjiti troškovi javnih ustanova. Ova ulaganja pridonose ostvarivanju ciljeva klimatske neutralnosti i odgovornom upravljanju javnim resursima.

Istodobno, planirana su dodatna ulaganja u kulturne i društvene domove na području Tovarnika i Ilače, s ciljem poboljšanja uvjeta za djelovanje udruga, održavanje manifestacija i razvoj kulturnog života. Ulaganja će obuhvatiti uređenje prostora, nabavu opreme i tehničko unaprjeđenje objekata, čime se stvaraju preduvjeti za aktivniji društveni život i bolju društvenu povezanost stanovnika.

Općina Tovarnik će tijekom 2026. godine nastaviti ulagati u sportske, kulturne i edukativne programe za djecu i mlade, prepoznajući važnost razvoja mladih naraštaja kao temelja budućeg napretka zajednice. Poseban naglasak stavlja se na poticaje za rad sportskih klubova, školskih aktivnosti i kreativnih radionica, kao i na suradnju s obrazovnim ustanovama u provedbi projekata neformalnog učenja i digitalnih kompetencija.

Podrška udrugama civilnog društva i dalje će biti važan segment lokalnog razvoja, kroz financijsku i logističku pomoć organizacijama koje djeluju na području kulture, sporta, socijalne skrbi i očuvanja tradicije. Aktivnim radom udruga i njihovim uključivanjem u lokalne projekte jača se socijalna uključenost, volonterstvo i zajedništvo unutar općine.

U području turizma i promocije lokalnog identiteta, Općina će nastaviti s razvojem i unaprjeđenjem lokalnih manifestacija koje imaju tradicijski, kulturni i gospodarski značaj. Cilj je poticanje turističkog razvoja općine kroz valorizaciju kulturne baštine, lokalnih proizvoda i događanja koja promiču Tovarnik kao mjesto bogate povijesti, kulture i zajedništva.

Tijekom 2026. godine nastavit će se i proces digitalizacije lokalne uprave, kao i priprema projektne dokumentacije za buduće infrastrukturne i razvojne projekte, osobito one koji će se moći kandidirati za sufinanciranje kroz nacionalne i europske fondove. Time Općina Tovarnik potvrđuje svoju predanost modernizaciji upravljanja i transparentnom korištenju javnih sredstava.



3. [bookmark: _Toc234218033]Sažetak ostvarenih aktivnosti u I. polovici 2026. godine
	Područje rada
	Aktivnosti i rezultati

	Odgoj i obrazovanje
	Dodijeljene stipendije za 17 studenata s područja Općine Tovarnik; stipendija iznosi 150,00 eura mjesečno. Nastavljena je provedba edukativnih aktivnosti za djecu i mlade.

	Predškolsko obrazovanje
	Nastavljena je provedba projekta Izgradnja dječjeg vrtića u Ilači, kojim se povećavaju kapaciteti i kvaliteta predškolskog odgoja na području Općine.

	Komunalna i javna infrastruktura
	Nastavljena je provedba energetske obnove općinske zgrade te su provedene redovne komunalne i servisne obavijesti, uključujući tretmane komaraca i informacije o radovima na vodovodnoj mreži.

	Kultura i društveni život
	Odobrena su sredstva za 20. Tovarnički jesenski festival te za 23. Međunarodnu smotru svirača tradicijskih glazbala KUD-a Matija Gubec Ilača. Održani su programi i događanja vezani uz lokalnu baštinu, uključujući Dane Antuna Gustava Matoša.

	Sport i rekreacija
	Odobrena su sredstva za potporu u provedbi natjecateljske sezone NK Hajduk Tovarnik, a nastavljene su i aktivnosti za djecu kroz školu nogometa.

	Socijalna skrb i demografija
	Provedene su mjere usmjerene prema obiteljima, mladima i starijim osobama, uključujući isplatu uskrsnica i nastavak potpora obrazovanju.

	Razvoj zajednice
	Odobren je projekt Izgradnja društveno-kulturnog centra u Općini Tovarnik u okviru ITU poziva, čime je osigurano značajno ulaganje u društvenu infrastrukturu.








4. [bookmark: _Toc234218034]Pregled projekata i aktivnosti 

4.1. [bookmark: _Toc234218035]Izgradnja dječjeg vrtića u Ilači 
U prvoj polovici 2026. godine nastavljena je provedba projekta Izgradnja dječjeg vrtića u Ilači. Projektom se povećavaju kapaciteti ustanove za pružanje usluga odgoja i obrazovanja u predškolskoj dobi te se unapređuje kvaliteta predškolskog odgoja i obrazovanja na području Općine Tovarnik.
Dodijeljena bespovratna EU sredstva za projekt iznose 363.129,60 eura. Izvođač radova je Vodotoranj d.o.o. Projekt je sufinanciran sredstvima Europske unije - NextGenerationEU iz Mehanizma za oporavak i otpornost.
Ova aktivnost izravno je povezana s mjerom Predškolsko obrazovanje te s ciljem povećanja dostupnosti predškolskog odgoja i stvaranja boljih uvjeta za djecu i obitelji na području Općine.

4.2. [bookmark: _Toc234218036]Energetska obnova zgrade Općine Tovarnik
Tijekom izvještajnog razdoblja u tijeku je bila provedba projekta Energetska obnova općinske zgrade Općine Tovarnik. Projektom se provodi integralna energetska obnova općinske zgrade, s ciljem smanjenja godišnje potrebne toplinske energije i godišnje primarne energije nakon obnove.
Ukupna vrijednost projekta iznosi 94.266,54 eura, a iznos EU financiranja iznosi 58.112,42 eura. Razdoblje provedbe projekta je od 1. ožujka 2025. godine do 30. lipnja 2026. godine. Izvođač radova je MONT-ING d.o.o., a projekt je sufinanciran sredstvima Europske unije - NextGenerationEU iz Mehanizma za oporavak i otpornost.
Projekt doprinosi racionalnijem korištenju javnih resursa, smanjenju troškova energije i unapređenju uvjeta rada u zgradi Općine.

4.3. [bookmark: _Toc234218037]Izgradnja društveno-kulturnog centra u Općini Tovarnik
Jedan od najznačajnijih rezultata u prvoj polovici 2026. godine je odobrenje projekta Izgradnja društveno-kulturnog centra u Općini Tovarnik u sklopu Poziva „ITU - Razvoj društvene infrastrukture UP Vukovar”.
Za projekt su odobrena bespovratna sredstva u iznosu od 1.075.644,20 eura. Projekt predstavlja važno ulaganje u društvenu infrastrukturu i stvaranje prostora za kulturne, društvene, obrazovne i druge sadržaje namijenjene mještanima.
4.4. [bookmark: _Toc234218038]Edukativne aktivnosti - škola nogometa, tambure i engleskog jezika
U izvještajnom razdoblju nastavljena je provedba aktivnosti vezanih uz projekt Edukativne aktivnosti - škola nogometa, tambure i engleskog jezika. Projektom se djeci i mladima omogućuje sudjelovanje u kvalitetnim edukativnim, sportskim i kulturnim sadržajima.
Ukupna vrijednost projekta iznosi 68.080,89 eura, a iznos sufinanciranja Ministarstva demografije i useljeništva iznosi 61.272,80 eura. Projekt doprinosi zdravom razvoju djece, usvajanju novih znanja i vještina, razvoju timskog duha, kreativnosti i socijalnih kompetencija.
U Općini Tovarnik provodile su se besplatne izvannastavne aktivnosti za djecu predškolske dobi te učenike od I. do IV. razreda osnovne škole, uključujući STEAM radionice, malu školu sporta i školu engleskog jezika.

4.5. [bookmark: _Toc234218039] Stipendije za studente
Općina Tovarnik nastavila je s ulaganjima u obrazovanje, mlade i demografsku politiku. U siječnju 2026. godine potpisani su ugovori o stipendiranju sa 17 studenata s područja Općine Tovarnik.
Pravo na stipendiju u iznosu od 150,00 eura mjesečno ostvarili su studenti koji su redovnim putem upisali prvu ili višu godinu studija. Ova mjera doprinosi podršci mladima, olakšavanju troškova studiranja i stvaranju boljih uvjeta za ostanak i povratak mladih u lokalnu zajednicu.

4.6. [bookmark: _Toc234218040] Kultura, tradicija i manifestacije
U području kulture i tradicije ostvareni su pozitivni rezultati kroz odobrena sredstva prema javnim pozivima Vukovarsko-srijemske županije za 2026. godinu. Za Općinu Tovarnik odobreno je 2.000,00 eura za 20. Tovarnički jesenski festival.
Za KUD Matija Gubec Ilača odobreno je 700,00 eura za 23. Međunarodnu smotru svirača tradicijskih glazbala. Navedeni programi doprinose očuvanju kulturne baštine, tradicijskog stvaralaštva i prepoznatljivosti općine.
U prvoj polovici godine obilježeni su i drugi programi od značaja za lokalni identitet, uključujući obilježavanje „Dana kada je Tovarnik plakao”, Lutkarsko proljeće u Općini Tovarnik, Dane Antuna Gustava Matoša te Dan Općine Tovarnik.

4.7. [bookmark: _Toc234218041] Sport i rekreacija
U području sporta i rekreacije nastavljena je podrška sportskim aktivnostima i programima za djecu i mlade. Odobrena su sredstva za potporu u provedbi natjecateljske sezone NK Hajduk Tovarnik.
Uz navedeno, kroz projekt edukativnih aktivnosti nastavljena je provedba škole nogometa, čime se doprinosi razvoju sportskih navika, zdravom načinu života i uključivanju djece u organizirane aktivnosti.

4.8. [bookmark: _Toc234218042]Javno zdravstvo, socijalna skrb i briga za stanovnike
U prvoj polovici 2026. godine Općina Tovarnik provodila je aktivnosti usmjerene na brigu o stanovnicima i informiranje javnosti. Redovno kao i do sada se isplatila uskrsnica za 2026. godinu, čime se nastavila podrška umirovljenicima i osobama u potrebi.
U ožujku je obilježen Dan narcisa u Tovarniku, javnozdravstvena aktivnost usmjerena na podizanje svijesti o važnosti prevencije i brige o zdravlju. Objavljivane su i obavijesti o opasnim vremenskim pojavama, čime se građane pravovremeno informiralo o potencijalnim rizicima.

4.9. [bookmark: _Toc234218043]Komunalne aktivnosti i zaštita okoliša
Općina Tovarnik tijekom prve polovice 2026. godine nastavila je provoditi redovne komunalne aktivnosti i obavještavati stanovnike o pitanjima važnima za svakodnevni život. Objavljene su obavijesti o provođenju larvicidnih tretmana komaraca..
Stanovnici su obavještavani i o planiranim radovima na vodovodnoj mreži te drugim servisnim informacijama, čime je nastavljena pravodobna komunikacija s građanima.



5. [bookmark: _Toc234218044]Povezanost s godišnjim planom rada Općine Tovarnik za 2026. godinu

	Mjera iz Godišnjeg plana rada
	Ostvarene / započete aktivnosti u prvoj polovici 2026.

	Mjera 1. Odgoj i obrazovanje
	Stipendije za 17 studenata; edukativne aktivnosti za djecu i mlade; suradnja s obrazovnim ustanovama.

	Mjera 2. Predškolsko obrazovanje
	Nastavak provedbe izgradnje dječjeg vrtića u Ilači.

	Mjera 3. Održavanje komunalne infrastrukture
	Redovne komunalne aktivnosti, larvicidni tretmani komaraca, servisne obavijesti građanima.

	Mjera 4. Izgradnja komunalne infrastrukture
	Aktivnosti vezane uz velike infrastrukturne projekte i pripremu/objavu postupaka nabave.

	Mjera 5. Socijalna skrb
	Isplata uskrsnica i mjere potpore građanima.

	Mjera 6. Promicanje kulture
	Odobrena sredstva za Tovarnički jesenski festival, smotru tradicijskih glazbala i druga kulturna događanja.

	Mjera 7. Sport i rekreacija
	Potpora NK Hajduk Tovarnik i provedba škole nogometa za djecu.

	Mjera 9. Lokalna uprava i administracija
	Redovno informiranje javnosti, provedba projekata i priprema izvještajnih aktivnosti.

	Mjera 12. Razvoj zajednice
	Odobrenje projekta izgradnje društveno-kulturnog centra u Općini Tovarnik.

	Mjera 13. Demografija
	Stipendije, aktivnosti za djecu i mlade, potpora obiteljima i razvoj predškolskih kapaciteta.







6. [bookmark: _Toc234218045]Popis prioriteta djelovanja u području nadležnosti Općine Tovarnik

	PRIORITET


MJERA
	DEMOGRAFSKA OBNOVA I ULAGANJE U LJUDSKE POTENCIJALE

Mjera  1. Odgoj i obrazovanje
Mjera  2. Predškolsko obrazovanje
Mjera 7. Sport i rekreacija
Mjera 9. Lokalna uprava i administracija
Mjera 13. Demografija

	PRIORITET 


MJERA
	UREĐENJE NASELJA

Mjera 3. Održavanje komunalne infrastrukture
Mjera 4. Izgradnja komunalne infrastrukture

	PRIORITET 

MJERA
	POTICANJE GOSPODARSTVA I POLJOPRIVREDE

Mjera 10. Razvoj poljoprivrede i gospodarstva


	PRIORITET 




MJERA
	STVARANJE OKRUŽENJA ZA UGODAN ŽIVOT

Mjera 5. Socijalna skrb
Mjera 6. Promicanje kulture
Mjera 8. Protupožarna zaštita
Mjera 11. Razvoj civilnog društva
Mjera 12. Razvoj zajednice





[bookmark: _Toc234218046]7. Zaključak
U prvoj polovici 2026. godine Općina Tovarnik ostvarila je značajne rezultate u više područja rada. Najvažniji iskoraci odnose se na nastavak ulaganja u predškolski odgoj kroz izgradnju dječjeg vrtića u Ilači, provedbu energetske obnove općinske zgrade, odobrenje velikog projekta društveno-kulturnog centra, provedbu edukativnih aktivnosti za djecu te potporu studentima, sportu, kulturi i tradiciji.
Aktivnosti provedene u izvještajnom razdoblju povezane su s prioritetima utvrđenima Godišnjim planom rada Općine Tovarnik za 2026. godinu. Posebno je vidljiv doprinos mjerama demografske obnove, predškolskog obrazovanja, razvoja zajednice, promicanja kulture, sporta i rekreacije te održavanja komunalne i društvene infrastrukture.
U nastavku 2026. godine potrebno je nastaviti provedbu započetih projekata, pratiti ostvarenje planiranih pokazatelja, osigurati pravodobno izvještavanje i nastaviti pripremu novih projektnih prijedloga za financiranje iz nacionalnih i europskih izvora.

a. [bookmark: _Toc234218048]Mjere iz Provedbenog plana
	Redni broj
	Mjere i ciljevi iz djelokruga rada
	Pokazatelji (ishod, rezultat)
	Trenutačna vrijednost pokazatelja
	Planirana vrijednost pokazatelja
	Ostvarene vrijednosti u razdoblju 01.01.-30.06.
	Status provedbe
	Referenca

	1.
	Odgoj i obrazovanje
	Ukupan broj učenika
	173
	175
	173
	U tijeku
	SC 2. Obrazovani i zaposleni ljudi
PP 1. Odgoj i obrazovanje

	
	
	Ukupan broj razdjelnih odjeljenja
	16
	16
	16
	U tijeku
	SC 2. Obrazovani i zaposleni ljudi
PP 1. Odgoj i obrazovanje

	
	
	Broj studenata - stipendista
	22
	25
	17
	U tijeku
	SC 2. Obrazovani i zaposleni ljudi
PP 1. Odgoj i obrazovanje

	2.
	Predškolsko obrazovanje
	Ukupan broj upisane djece
	60
	60
	60
	U tijeku
	SC6. Demografska revitalizacija i bolji položaj obitelji
PP 2. Predškolsko obrazovanje

	
	
	Broj objekata za poboljšanje predškolskog sustava
	1
	2
	1
	U tijeku
	SC6. Demografska revitalizacija i bolji položaj obitelji
PP 2. Predškolsko obrazovanje

	3. 
	Održavanje komunalne infrastrukture
	m² uređenih   javnih površina
	425
	500
	450
	U tijeku
	 SC 13. Jačanje regionalne konkurentnosti
PP 3. Održavanje komunalne infrastrukture

	
	
	Održavanje javne rasvjete u km
	48
	48
	48
	U tijeku
	 SC 13. Jačanje regionalne konkurentnosti
PP 3. Održavanje komunalne infrastrukture

	
	
	Broj nabavki komunalne opreme
	4
	8
	4
	U tijeku
	 SC 13. Jačanje regionalne konkurentnosti
PP 3. Održavanje komunalne infrastrukture

	4.
	Izgradnja komunalne infrastrukture
	km izgrađenih cesta
	0
	0
	0
	ostvareno
	SC 13. Jačanje regionalne konkurentnosti
PP 4. Izgradnja komunalne infrastrukture

	
	
	km izgradnje nogostupa
	0
	500
	0
	U tijeku
	SC 13. Jačanje regionalne konkurentnosti
PP 4. Izgradnja komunalne infrastrukture

	5. 
	Socijalna skrb
	Broj socijalno ugroženih korisnika novčanih pomoći
	46
	46
	5
	U tijeku
	SC5. Zdrav, aktivan i kvalitetan život
PP 5. Socijalna skrb

	
	
	Broj korisnika za sufinanciranje troškova stanovanja
	20
	22
	16
	U tijeku
	SC5. Zdrav, aktivan i kvalitetan život
PP 5. Socijalna skrb

	
	
	Broj dodijeljenih potpora udrugama
	18
	18
	19
	U tijeku
	SC5. Zdrav, aktivan i kvalitetan život
PP 5. Socijalna skrb

	6. 
	Promicanje kulture
	Broj organiziranih kulturnih manifestacija
	6
	6
	3
	U tijeku
	SC1. Konkurentno i inovativno gospodarstvo 
PP 6. Promicanje kulture

	
	
	Broj uređenih kulturnih objekata
	2
	2
	1
	U tijeku
	SC1. Konkurentno i inovativno gospodarstvo 
PP 6. Promicanje kulture

	7.
	Sport i rekreacija
	Broj sportskih klubova koji primaju subvenciju za rad
	4
	4
	6
	U tijeku
	SC 5. Zdrav, aktivan i kvalitetan život
PP 7. Sport i rekreacija

	
	
	Broj izrađene projektne dokumentacije
	6
	6
	1
	U tijeku
	SC 5. Zdrav, aktivan i kvalitetan život
PP 7. Sport i rekreacija

	8.
	Protupožarna zaštita
	Broj osposobljenih članova dobrovoljnih vatrogasnih društava
	25
	25
	25
	U tijeku
	SC7. Sigurnost za stabilan razvoj 
PP 8. Protupožarna zaštita

	
	
	Broj uređenih objekata za provođenje zaštite i spašavanja
	2
	2
	2
	U tijeku
	SC7. Sigurnost za stabilan razvoj 
PP 8. Protupožarna zaštita

	9. 
	Lokalna uprava i administracija
	Broj pripremljenih izvještaja o provedbi akata strateškog planiranja
	2
	3
	2
	U tijeku
	SC7. Sigurnost za stabilan razvoj
PP 9. Protupožarna i civilna zaštita

	
	
	Broj digitaliziranih usluga
	1
	2
	1
	U tijeku
	SC7. Sigurnost za stabilan razvoj
PP 9. Protupožarna i civilna zaštita

	10. 
	Razvoj poljoprivrede i gospodarstva
	Broj dodijeljenih potpora poduzetnicima i obrtnicima
	37
	37
	0
	U tijeku
	SC1. Konkurentno i inovativno gospodarstvo 
PP 10. Razvoj poljoprivrede i gospodarstva

	
	
	Broj dodijeljenih potpora poljoprivrednicima
	64
	66
	0
	U tijeku
	SC1. Konkurentno i inovativno gospodarstvo 
PP 10. Razvoj poljoprivrede i gospodarstva

	11. 
	Razvoj civilnog društva
	Broj dodijeljenih donacija udrugama civilnog društva
	6
	6
	4
	U tijeku
	SC 2. Obrazovani i zaposleni ljudi 
PP 11. Razvoj civilnog društva

	
	
	Broj vjerskih zajednica
	2
	2
	2
	U tijeku
	SC 2. Obrazovani i zaposleni ljudi 
PP 11. Razvoj civilnog društva

	12. 
	Razvoj zajednice
	Broj projektne dokumentacije za građevinske objekte
	0
	3
	1
	U tijeku
	SC 5. Zdrav, aktivan i kvalitetan život 
PP 12. Razvoj zajednice

	
	
	Broj prijavljenih projekata
	21
	22
	
	U tijeku
	SC 5. Zdrav, aktivan i kvalitetan život 
PP 12. Razvoj zajednice

	
	
	Broj novoizgrađenih parkirališta
	0
	0
	0
	U tijeku
	SC 5. Zdrav, aktivan i kvalitetan život 
PP 12. Razvoj zajednice

	13. 
	Demografija
	Potpora za novorođeno dijete
	12
	20
	5
	U tijeku
	SC6. Demografska revitalizacija i bolji položaj obitelji
PP 13. Demografija

	
	
	Broj dodijeljenih potpora za kupnju prve nekretnine
	6
	7
	3
	U tijeku
	SC6. Demografska revitalizacija i bolji položaj obitelji
PP 13. Demografija




b. [bookmark: _Toc234218049]Operativni cilj 
	Redni broj
	Operativni cilj (radnja)
	Rok izvršenja
	Nadležnost
	Izvor financiranja

	1. 
	Promicati će se društvena uključenost te stvaranje motivacije za cjeloživotno
obrazovanje. (stipendije, projekt edukativnih, kulturnih i sportskih aktivnosti)
	Kontinuirano, 2026
	Načelnik, JUO
	Program 1015 Obrazovanje                                  

	2. 
	Doprinijeti će razvoju ranog i predškolskog odgoja i obrazovanja
	Kontinuirano, 2026
	Načelnik, JUO
	Program 1004 Plan razvojnih programa - K100414 Izgradnja dječjeg vrtića u Ilači
 
Program 1054 Rashodi za redovnu djelatnost Dječjeg vrtića                          

	3. 
	Trajno i kvalitetno obavljanje komunalnih djelatnosti na načelima održivog razvoja, te održavanje komunalnih objekata i uređaja u stanju funkcionalne sposobnosti
	Kontinuirano 
	Načelnik, JUO
	Program 1013 Održavanje komunalne infrastrukture                                                       Program 1017 Javni radovi

	4. 
	Izgradnja komunalne infrastrukture sa svrhom uređenja neuređenih dijelova općine
	Kontinuirano, 2026
	Načelnik, JUO
	Program 1019 Gradnja objekata i uređaja komunalne infrastrukture  

	5. 
	Redovna djelatnost socijalne skrbi; dovesti će do podizanje kvalitete života te socijalne solidarnosti i odgovornosti.
	Kontinuirano
	Načelnik, JUO
	Program 1007                                                    Program 1032 Projekt "Zaželi" Brinemo o vama                       Program 1022 Deratizacija, dezinfekcija i dezinsekcija                                                  
Program 1016 Naknada šteta od elementarnih nepogoda  

	6. 
	Dovesti će do podizanje kvalitete života te socijalne solidarnosti i odgovornosti
	Kontinuirano, 2026
	Načelnik, JUO
	Program 1006 Javne potrebe u kulturi  
Program 1004 Plan razvojnih programa 
K100407 Uređenje Hrvatskog doma u Ilači

	7. 
	Poticanja lokalnog sporta te sufinanciranje sportskih programa
	Kontinuirano, 2026
	Načelnik, JUO
	Program 1018 Javne potrebe u športu i rekreaciji       
Program 1004 Plan razvojnim programa 
 K100418 Izgradnja sportske dvorane u Ilači

	8. 
	Poticati će se sustav zaštite i spašavanja te pružanje vatrogasne zaštite
	Kontinuirano
	Načelnik, JUO
	Program 1021 Donacije DVD i Službi zaštite i spašavanja        

	9. 
	Poticati će na razvoj poduzetništva i gospodarstva te održivog razvoj poljoprivrede
	Kontinuirano, 2026
	Načelnik, JUO
	Program 1002 Redovna djelatnost 
Program 1003 Općinsko vijeće
Program 1005 Političke stranke
Program 1004 Plan razvojnih programa 
K100433 ePlanovi

	10. 
	Poticanje rada  civilnog društva i poboljšanje djelovanja vjerskih  zajednica (Zgrada javne-društvene namjene – prostor za udruge)
	Kontinuirano
	Načelnik, JUO
	Program 1008 Razvoj poljoprivredne infrastrukture i djelatnosti  

	11. 
	 Poticanje rada civilnog društva i poboljšanje djelovanja vjerskih zajednica
	Kontinuirano
	Načelnik, JUO
	Program 1020 Donacije ostalim udrugama građana    
Program 1001 Tekući programi  

	12. 
	Poticanje razvoja i jačanja društvene svijesti o zajednici
	Kontinuirano, 2026
	Načelnik, JUO
	Program 1004 Plan razvojnih programa 
K100405 Uređenje užeg centra Tovarnika 
K100411 Izgradnja parkirališta
K100430 Proširenje električne mreže
K100435 Projektno tehnička dokumentacija za EU projekte
K100426 Vodovod i kanalizacija

 Program 1014 Održavanje i izgradnja građevinskih objekata  

	13. 
	Poticati će se natalitet i bolji položaj obitelji
	Kontinuirano
	Načelnik, JUO
	Program 1023 Demografska obnova

